Source: http://docplayer.hu/45853965-Ismerteto-premium-magyar-allamkotveny-elnevezesu-2020-k-sorozatszamu-allamkotvenyek-nyilvanos-forgalomba-hozatalahoz.html
Timestamp: 2018-06-20 19:17:09
Document Index: 21536093

Matched Legal Cases: ['BÍRÓSÁG ', 'Pf: 554', 'Pf. 338', 'Pf. 373', 'Pf. 120', 'Pf. 122', 'Pf. 491', 'Pf. 387', 'Pf. 569', 'Pf. 112', 'Pf. 26', 'Pf. 90', 'Pf. 42', 'Pf. 27', 'Pf. 73', 'Pf. 70']

ISMERTETŐ PRÉMIUM MAGYAR ÁLLAMKÖTVÉNY ELNEVEZÉSŰ, 2020/K SOROZATSZÁMÚ ÁLLAMKÖTVÉNYEK NYILVÁNOS FORGALOMBA HOZATALÁHOZ - PDF
Download "ISMERTETŐ PRÉMIUM MAGYAR ÁLLAMKÖTVÉNY ELNEVEZÉSŰ, 2020/K SOROZATSZÁMÚ ÁLLAMKÖTVÉNYEK NYILVÁNOS FORGALOMBA HOZATALÁHOZ"
1 ISMERTETŐ PRÉMIUM MAGYAR ÁLLAMKÖTVÉNY ELNEVEZÉSŰ, 2020/K SOROZATSZÁMÚ ÁLLAMKÖTVÉNYEK NYILVÁNOS FORGALOMBA HOZATALÁHOZ AZ ALÁBBI ISMERTETŐ A KIBOCSÁTÓ MEGBÍZÁSÁBÓL KÉSZÜLT, ABBÓL A CÉLBÓL, HOGY A BEFEKTETŐKET TÁJÉKOZTASSA A FORGALOMBA HOZATAL ÉS A FORGALMAZÁS FELTÉTELEIRŐL Hatályos: február 21. napjától Kiadva: február 17. napján
2 ÁLTALÁNOS TUDNIVALÓK ÉS KIBOCSÁTÁSI FELHATALMAZÁS A Magyar Állam (a továbbiakban: Kibocsátó) nevében a nemzetgazdasági miniszter mint államháztartásért felelős miniszter a Magyarország éves központi költségvetéséről szóló törvény szerinti felhatalmazása és az államháztartásról szóló évi CXCV. törvény szerinti felhatalmazása alapján a központi költségvetés hiányának és az államháztartás központi alrendszere adóssága megújításának finanszírozására államkötvényeket bocsát ki. A nemzetgazdasági miniszter ezt a feladatot Magyarország gazdasági stabilitásáról szóló CXCIV. törvényben foglaltak értelmében az Államadósság Kezelő Központ Zártkörűen Működő Részvénytársaság (továbbiakban: ÁKK Zrt.) útján látja el. A Prémium Magyar Államkötvény elnevezésű államkötvény (a továbbiakban: Prémium Magyar Államkötvény) forgalomba hozatalára a fentiek szerinti jogszabályi felhatalmazás alapján és a Magyarország gazdasági stabilitásáról szóló évi CXCIV. törvény szerint az államháztartásért felelős miniszter által elfogadott éves finanszírozási terv a jelen Ismertető hatálybalépésekor a évi Finanszírozási Terv - keretében és abban kapott felhatalmazás szerint az ÁKK Zrt. Finanszírozási Bizottsága által meghozott vonatkozó határozat alapján kerül sor. A jelen ismertető (a továbbiakban: Ismertető) a tőkepiacról szóló évi CXX. törvény (továbbiakban: Tpt.) vonatkozó rendelkezései szerint a Kibocsátó által belföldön, forintban Prémium Magyar Államkötvény elnevezéssel nyilvánosan forgalomba hozandó, 2020/K sorozatszámú, változó kamatozású államkötvények forgalomba hozatalának és forgalmazásának általános feltételeit tartalmazza. Jelen Ismertető az Európai Parlament és a Tanács november 4-i az értékpapírok nyilvános kibocsátásakor vagy piaci bevezetésekor közzéteendő tájékoztatóról, és a 2001/34/EK irányelv módosításáról szóló 2003/71/EK irányelve (a továbbiakban: Tájékoztatóról Szóló Irányelv) 1. cikke (2) bekezdésének b) alpontja alapján nem minősül tájékoztatónak, illetve alaptájékoztatónak és a jelen Ismertető nem tartozik a Tájékoztatóról Szóló Irányelv hatálya alá. Jelen Ismertető a magyar értékpapír felügyeleten (Magyar Nemzeti Bank, a továbbiakban: MNB) kívül más értékpapír felügyeletnek nem került bemutatásra. Bizonyos országok jogszabályai korlátozhatják a jelen Ismertető terjesztését, illetve a Prémium Magyar Államkötvény megvételére való felajánlását, értékesítését, reklámozását. A Kibocsátó, illetve az ÁKK Zrt. nem kezdeményezett és nem fog kezdeményezni olyan, a Prémium Magyar Államkötvények nyilvános forgalomba hozatalának engedélyeztetésére, illetve a jelen Ismertető közzétételére irányuló eljárást Magyarországon kívüli olyan államban, amely ilyen célból engedélyeztetési kötelezettséget vagy egyéb, hasonló jellegű korlátozást ír elő. A Kibocsátó, illetve az ÁKK Zrt. nem vállal felelősséget azért, hogy a jelen Ismertető a Magyarországon kívül jogszerűen terjeszthető vagy közzétehető, továbbá azért, hogy a Prémium Magyar Államkötvény(ek) jogszerűen reklámozható(ak), - akár közvetlenül, akár közvetetten felajánlható(ak) megszerzésre vagy eladásra/vételre bármely más állam jogszabályai szerint, vagy az ilyen jogszabályok által megfogalmazott kivételekkel összhangban. Így a Prémium Magyar Államkötvényeket az Amerikai Egyesült Államok évi értékpapír törvénye (a továbbiakban: Amerikai Értékpapír Törvény) szerint és adózási jogszabályainak megfelelően nem jegyezték be és nem fogják bejegyezni. A Prémium Magyar Államkötvények az Amerikai Egyesült Államok területén kívül - az Amerikai Értékpapír Törvény ún. Regulation S-ével összhangban - kerülnek felajánlásra, így az Amerikai Értékpapír Törvény bejegyzési követelményei 2
3 alól kivételt képező bizonyos tranzakciókat leszámítva a Prémium Magyar Államkötvény(eke)t az Amerikai Egyesült Államok területén és az amerikai állampolgárok számára és/vagy javára nem lehet felajánlani, értékesíteni, illetőleg továbbítani. A forgalmazóknak vállalniuk kell, hogy az Amerikai Értékpapír Törvény vonatkozó rendelkezéseivel összhangban csak az Amerikai Egyesült Államok területén kívül értékesítik a Prémium Magyar Államkötvény(eke)t. Az ebben a bekezdésben használt meghatározások az Amerikai Értékpapír Törvény vonatkozó rendelkezéseiben használt meghatározásoknak felelnek meg. A Prémium Magyar Államkötvények felajánlásával és értékesítésével kapcsolatban az Egyesült Királyságban is vannak korlátozások. Ezt a dokumentumot az Egyesült Királyság pénzügyi szolgáltatásokról és piacokról szóló évi törvénye (a továbbiakban: Pénzügyi Szolgáltatásokról és Piacokról Szóló Törvény) szerint, továbbá az ezen törvényben meghatározott hatóság nem hagyta jóvá, így a Prémium Magyar Államkötvényeket az Egyesült Királyságban a Pénzügyi Szolgáltatásokról és Piacokról szóló Törvény vonatkozó rendelkezései szerint lehet felajánlani, illetve a jelen Ismertető is az előbb hivatkozott törvénnyel összhangban terjeszthető. A Kibocsátó felszólítja jelen Ismertető olvasóit, hogy tájékozódjanak ezekről a korlátozásokról, illetve tartsák be azokat. Ha bármely országban a Prémium Magyar Államkötvény értékesítésére való felajánlása jogszabályellenes, vagy bármely személy számára a Prémium Magyar Államkötvény megvásárlása jogszabályba ütközik, jelen Ismertető nem fogadható el ajánlatként és nem használható fel a Prémium Magyar Államkötvény értékesítésével kapcsolatos ajánlat céljából. A Kibocsátó, illetőleg az ÁKK Zrt. senkit sem hatalmazott fel arra, hogy jelen Ismertetőben leírtakon, illetőleg az ilyen célra a Kibocsátó vagy az ÁKK Zrt. által jóváhagyottakon túlmenően bármilyen információt szolgáltasson, vagy állást foglaljon. Ha ennek ellenére ez bekövetkezne, abból kell kiindulni, hogy a Kibocsátó, illetőleg az ÁKK Zrt. az információt vagy állásfoglalást nem hagyta jóvá. A jelen Ismertetőben szereplő, minden forintra történő utalás Magyarország hivatalos fizetőeszközére vonatkozik. A FORGALOMBA HOZATAL CÉLJA A forgalomba hozatalból a Kibocsátó megfelelő számlájára befolyó összeg a központi költségvetés költségvetési hiányának részbeni finanszírozását és az államháztartás központi alrendszere adósságának megújítását szolgálja. A FORGALOMBA HOZATAL ÁLTALÁNOS FELTÉTELEI A Prémium Magyar Államkötvények jellemzői A Prémium Magyar Államkötvény a Tpt. és a kötvényről szóló 285/2001. (XII.26.) Korm. rendelet szerint kibocsátott, névre szóló értékpapír. A Prémium Magyar Államkötvény a Magyar Állam közvetlen, általános és feltétel nélküli kötelezettségvállalása arra, hogy a forgalomba hozatali ár megfizetése ellenében az államkötvény névértékét és előre meghatározott kamatát (vagy egyéb járulékait) a megjelölt időben és módon megfizeti. A Prémium Magyar Államkötvényben megtestesített adósság az államadósság része. A Prémium Magyar Államkötvény kamatának és névértékének megfizetése a központi költségvetés, illetve a központi költségvetés adósságszolgálati kiadásainak terhére történik. A Prémium Magyar Államkötvényen alapuló követelés a Kibocsátóval szemben nem évül el. 3
4 A Prémium Magyar Államkötvények vásárlói és átruházása A Prémium Magyar Államkötvényeket a forgalomba hozatal során (elsődleges piacon) devizabelföldinek és devizakülföldinek minősülő természetes személyek valamint devizabelföldi jogi személyek és jogi személyiség nélküli szervezetek szerezhetik meg, a nonprofit gazdasági társaságnak nem minősülő gazdasági társaságok és a Tpt. 5. (1) bekezdés 60. pontja szerint intézményi befektetőnek minősülő szervezetek kivételével. A Prémium Magyar Államkötvényeket a forgalomba hozatalt követően (másodlagos piacon) a) megvásárolhatják és egymás között átruházhatják az elsődleges piacon szerzésre jogosult személyek; továbbá b) kizárólag az árjegyzési kötelezettségük teljesítése érdekében (saját számlára) megvásárolhatják az ÁKK Zrt-vel megbízási szerződést kötött forgalmazók (a továbbiakban: Forgalmazók), azzal, hogy ezen Forgalmazók kizárólag (i) az elsődleges piacon szerzésre jogosult személyek részére ruházhatják át, illetve (ii) a Magyar Nemzeti Bank részére óvadékba adhatják, illetve fedezeti ügylet keretében a Magyar Nemzeti Bank részére ruházhatják át az így megszerzett Prémium Magyar Államkötvényeket. A félreértések elkerülése végett a Kibocsátó rögzíti, hogy a Magyar Nemzeti Bank a fenti b) (ii) alpont szerinti jogcímen megszerezheti a Prémium Magyar Államkötvényeket. Devizakülföldi természetes személyek a Prémium Magyar Államkötvényt a hatályos devizajogszabályok figyelembe vételével vásárolhatják meg és ruházhatják át. A Prémium Magyar Államkötvénnyel kapcsolatos, devizakülföldi által, vagy javára történő kifizetésekre a hatályos devizajogszabályok rendelkezései irányadóak. Ebben a vonatkozásban más országok jogszabályai is tartalmazhatnak korlátozásokat, amelyre tekintettel a Kibocsátó felszólítja jelen Ismertető olvasóit, hogy tájékozódjanak ezekről a korlátozásokról, illetve tartsák be azokat. A Prémium Magyar Államkötvények előállítása és névértéke A Prémium Magyar Államkötvények a Tpt. felhatalmazása alapján dematerializált értékpapírként kerülnek kibocsátásra. A Prémium Magyar Államkötvények névértéke 1.000,- Ft, azaz Egyezer forint. A Prémium Magyar Államkötvények forgalomba hozatali ára A Prémium Magyar Államkötvény forgalomba hozatali ára a forgalomba hozatal első napján a névértékkel, ezt követően a névérték és a felhalmozott kamat összegével egyezik meg. A felhalmozott kamat számítása a következők szerint történik: Az első kamatperiódus esetében: Felhalmozott kamat = dt1 d0 ds dt1 g a * + ga *. d d d d t1 t0 1 t1 Minden más esetben (szabályos kuponperiódus): ahol: Felhalmozo tt _ kamat = g a d d s i d d i 1 i 1 4
5 g a = a Prémium Magyar Államkötvény aktuálisan megállapított éves kamata. d i = az i-edik cash-flow elem (kamatfizetés és törlesztés) kifizetésének dátuma d s = a felhalmozott kamat számítás értéknapja d 0 = a kibocsátás napja d t1= technikai kamatfizetési nap, amelyet úgy lehet megkapni, hogy az első kamatfizetés dátumából ki kell vonni egy kamatperiódust d t0 = technikai kamatfizetési nap, amelyet úgy lehet megkapni, hogy az első kamatfizetés dátumából ki kell vonni kettő kamatperiódust Elsőként a Prémium Magyar Államkötvény 1.000,-Ft-os, azaz egyezer forintos névértékére (alapcímletére) vonatkozóan két tizedesjegyig számítva meghatározásra kerül a forgalomba hozatali árfolyam a fenti képlet alapján, majd a névértékre (alapcímletre) eső, így kiszámított árfolyam beszorzásra kerül az adott befektető javára vásárolni szándékolt Prémium Magyar Államkötvények darabszámával, végül az így kiszámított összeg a kerekítés általános szabályai szerint egész forintra kerül kerekítésre. A NYILVÁNOS FORGALOMBA HOZATAL MÓDJA A Prémium Magyar Államkötvény sorozatainak forgalomba hozatala adagolt kibocsátás útján történik. A Tpt. 5. (1) bekezdésének 1. pontja értelmében az adagolt kibocsátás a hitelviszonyt megtestesítő értékpapír nyilvános forgalomba hozatalának olyan módja, amelynek keretén belül az értékesítés a kibocsátó által meghatározott időszak alatt történik úgy, hogy az értékpapírok lejárati időpontja azonos. A Kibocsátó a Prémium Magyar Államkötvény forgalomba hozatalát nyilvános ajánlattételben teszi közzé, melyet a forgalomba hozatali eljárás kezdőnapját megelőzően 3 (három) munkanappal az ÁKK Zrt. saját honlapján (www.akk.hu és valamint a MNB által üzemeltett honlapon (www.kozzetetelek.hu) jelenteti meg. A nyilvános ajánlattétel tartalmazza többek között a forgalomba hozatalra kerülő Prémium Magyar Államkötvény sorozatszámát, ISIN-kódját, a sorozat forgalomba hozatalának feltételeit, ezen belül az értékesítés kezdő és várható zárási időpontját, az értékesítésre meghirdetett mennyiséget, az első kamatperiódusra vonatkozóan a kamat mértékét, a kamatfizetés és törlesztés feltételeit, valamint a lejárat napját. A forgalomba hozatal feltételéül legkisebb mennyiség nem kerül meghatározásra. A Kibocsátó fenntartja a jogot arra, hogy az értékesítésre meghirdetett mennyiséget, valamint a forgalomba hozatal zárási időpontját módosítsa. A befektetők vételi nyilatkozatainak felvételét a Magyar Állam által forgalomba hozott Prémium Magyar Államkötvény elnevezésű állampapírok forgalomba hozatalával kapcsolatos forgalmazói feladatokat a Forgalmazók végzik. A Forgalmazók megnevezését és székhelyét, jelen Ismertető A jelű melléklete tartalmazza. A Prémium Magyar Államkötvényt megvásárolni csak a Forgalmazók számára benyújtott, írásban vagy más - a befektetési vállalkozásokról és az árutőzsdei szolgáltatókról, valamint az általuk végezhető tevékenységek szabályairól szóló évi CXXXVIII. törvény (a továbbiakban: Bszt.) szerinti - tartós adathordozón rögzített vételi nyilatkozat megtételével lehet. A vételi nyilatkozatnak legalább a következő adatokat kell tartalmaznia: 5
6 - befektető neve, - befektető besorolása (devizabelföldinek vagy devizakülföldinek minősülő természetes személy, devizabelföldi jogi személy, valamint jogi személyiség nélküli szervezet), - befektető azon nyilatkozata, miszerint vele szemben szerzési korlátozás nem áll fenn (így különösen nem minősül nonprofitnak nem minősülő gazdasági társaságnak illetve nem minősül Tpt. 5. (1) bekezdés 60. pontja szerinti intézményi befektetőnek), - a vásárolni szándékozott Prémium Magyar Államkötvény sorozatszáma és darabszáma, - a vásárláskori értéknapja szerinti árfolyam (névérték és a felhalmozott kamat), - a vásárlás értéknapja, - a befektető kifejezett hozzájárulása, hogy a Kibocsátó, illetve az ÁKK Zrt. a forgalomba hozatallal kapcsolatos célból jogosult megismerni a vételi nyilatkozat tartalmát és az ügyfél adatait és ugyanezen célból jogosult ezen adatokat felhasználni. Egyebekben a vételi nyilatkozat tartalmára és alakiságára a vonatkozó jogszabályi rendelkezések az irányadóak. A Kibocsátó a vételi nyilatkozatok felvételét a Forgalmazókon keresztül végzi. A vételi nyilatkozat megadása az előírt tartalmú vételi nyilatkozat személyesen, vagy meghatalmazott útján történő megtételével és a Forgalmazók részére történő benyújtásával, vagy Forgalmazók elektronikus rendszerén keresztül történő eljuttatásával történik. A vételi nyilatkozat benyújtásával a befektető kötelező erejű és visszavonhatatlan kötelezettséget vállal a Prémium Magyar Államkötvények átvételére a feltüntetett teljes összeg erejéig. A vételi nyilatkozat meghatalmazott útján történő megtétele esetén a meghatalmazás szabályaira a Forgalmazók mindenkor hatályos vonatkozó üzletszabályzata/szerződési feltételei az irányadóak. A jogszabályon, illetve hatósági rendelkezésen alapuló képviselet útján történő nyilatkozat-tétel esetén a hatályos jogszabályokban, illetve a hatósági rendelkezésben meghatározott (törvényes) képviselő, vagy az ilyen képviselő által közokiratban vagy teljes bizonyító erejű magánokiratban meghatalmazott személy képviselheti. Törvényes képviselő (szülő, gondnok, gyám) ezen minőségét tanúsító okmány szerint járhat el a képviselt személy érdekében. Minden esetben a Forgalmazók döntik el, hogy a hozzá beérkezett vételi nyilatkozat megfelelően került-e kitöltésre. A Forgalmazók minden ilyen döntése végleges és kötelező erővel bír. A forgalomba hozatali időszak lezárásáig beérkező és a formai követelményeknek megfelelő vételi ajánlatot a Forgalmazók kötelesek elfogadni. A hiányosan kitöltött, vagy a benyújtásra rendelkezésre álló időszakon túl beérkező vételi nyilatkozatok érvénytelennek minősülnek és a forgalomba hozatalban nem vesznek részt. A megfelelően megtett vételi ajánlati nyilatkozat esetén az értékpapír a befektető értékpapírszámláján az értékesítés előfeltételeinek maradéktalan rendelkezésre állásának napján (amennyiben ez a nap munkanap) jóváírásra kerül. A pénzügyileg teljesített, de el nem fogadott vételi nyilatkozatok befektetők által befizetett ellenértékének visszafizetésére a döntés napját követő második munkanapig adnak átutalási megbízást a Forgalmazók. A befektetők az elutasított vételi ajánlatok kapcsán ezen az összegen felül kamatra, kártérítésre vagy egyéb összegre nem jogosultak. A vételi ajánlatok teljes vagy részbeni visszautasítása esetén a Forgalmazók kötelesek az érintett ügyfeleket írásban értesíteni. 6
7 TOVÁBBI FORGALOMBA HOZATAL A Kibocsátó és az ÁKK Zrt. fenntartja a jogot arra, hogy időről időre további, a Prémium Magyar Államkötvényekkel a forgalomba hozatal napjának kivételével minden tekintetben azonos jogokat megtestesítő államkötvényeket hozzon forgalomba, amelyek az adott Prémium Magyar Államkötvénysorozattal azonos sorozatot alkotnak. A PRÉMIUM MAGYAR ÁLLAMKÖTVÉNYEK DEMATERIALIZÁLT ÉRTÉKPAPÍRKÉNT TÖRTÉNŐ FORGALOMBA HOZATALA A Prémium Magyar Államkötvények a Tpt. felhatalmazása alapján dematerializált értékpapírként kerülnek kibocsátásra. A Prémium Magyar Államkötvény a Tpt-ben és külön jogszabályban meghatározott módon, elektronikus úton rögzített és továbbított, értékpapírszámlán nyilvántartott, a tulajdonos neve és az értékpapír sorszáma kivételével az értékpapír - jogszabályban meghatározott - valamennyi tartalmi kellékét azonosítható módon tartalmazó adat. A Prémium Magyar Államkötvény nyilvántartása a befektetési vállalkozások (jelen Ismertető alkalmazásában beleértve a befektetési szolgáltatási tevékenységet végző vagy kiegészítő szolgáltatást nyújtó Magyar Államkincstárat, illetve hitelintézetet is) részére a KELER Központi Értéktár Zrt. (a továbbiakban: KELER Zrt.) által vezetett, illetve az ügyfelek részére a befektetési vállalkozások által vezetett értékpapírszámlákon történik. A Prémium Magyar Államkötvény átruházása értékpapírszámlán történő terhelés és jóváírás útján történik. A Prémium Magyar Államkötvény a forgalomba hozatal alkalmával a befektető Forgalmazóknál vezetett értékpapírszámláján kerül jóváírásra. Egyebekben a befektetők az általuk kiválasztott, értékpapírszámla vezetésére és az ahhoz kapcsolódó szolgáltatások nyújtására jogosult befektetési vállalkozással (hitelintézettel), mint értékpapír-számlavezetővel köthetnek értékpapírszámla és ügyfélszámla (hitelintézet esetén bankszámla) szerződést. A befektetők számlavezető részére adandó megbízásai tekintetében az adott számlavezető üzletszabályzata az irányadó. A PRÉMIUM MAGYAR ÁLLAMKÖTVÉNY MÁSODLAGOS PIACA A Forgalmazók napi vételi árfolyamot jegyeznek a Prémium Magyar Államkötvényre, így náluk az üzletszabályzatukban leírtak szerint a Prémium Magyar Államkötvény futamideje alatt is eladható. A Kibocsátó megkötése alapján a Forgalmazók által így megvásárolt Prémium Magyar Államkötvények eladási árfolyama az értékesítés kezdő és záró időpontja között a mindenkori forgalomba hozatali árral egyezik meg. A PRÉMIUM MAGYAR ÁLLAMKÖTVÉNYEKKEL KAPCSOLATOS KIFIZETÉSEK A Prémium Magyar Államkötvénnyel kapcsolatos főkifizetőhelyi feladatok ellátását az ÁKK Zrt. végzi. (Ezen feladatokba az adójogszabályok szerinti kifizetői feladatok nem tartoznak bele.) 7
8 Az ÁKK Zrt. a KELER Zrt. és a befektetési vállalkozások közreműködésével fizeti ki a kamatokat és a törlesztést (a névértéket) a befektetőknek. Kamatozás, kamatfizetés A Prémium Magyar Államkötvény az egyes kamatperiódusokra utólag fizet kamatot. A Prémium Magyar Államkötvény esetében a kamatperiódus az első kamatperiódus kivételével - az az 1 (egy) éves időszak, amely az adott év július hó 29. napja és a soron következő év július hó 29. napja közé esik, azzal, hogy az adott kamatperiódus annak első napjától (ezt a napot is beleértve) az adott kamatperiódus utolsó napjáig (ezt a napot nem beleértve) terjed. Az első kamatperiódus február 22. napjától (ezt a napot is beleértve) július 29. napjáig (ezt a napot nem beleértve) terjed. Ennek megfelelően a kamatfizetés az alábbi napokon történik: július 29., július 29., július 29. A KELER Zrt-nél értékpapírszámlán nyilvántartott Prémium Magyar Államkötvények kamatait az ÁKK Zrt. a KELER Zrt. által közölt nyilvántartás alapján értékpapírszámla-vezetőkhöz történő átutalás útján fizeti ki. A számlavezetők esetleges szerződésszegéséből eredő következményekért a Kibocsátó és az ÁKK Zrt. nem vállal felelősséget. A kamat mértékének meghatározása Az adott kamatperiódusra vonatkozó kamatmérték meghatározása az első kamatperiódus esetében a nyilvános ajánlattételben történik, míg az első kamatperiódust követő kamatperiódusok esetében az adott kamatperiódus első napját megelőző 2. (második) munkanapon történik, és az így megállapított kamatmértéket az ÁKK Zrt a honlapján (www.akk.hu és teszi közzé, legkésőbb a kamat megállapítás napját követő munkanapon. A Prémium Magyar Államkötvények esetében a kifizetendő kamat mértéke (0,01%-ra kerekítetten) a kamatfizetési időpontok között ténylegesen eltelt naptári napok, és a 365 napos év alapján - szökőév esetében az eltelt napok és a teljes év számolásánál február 29-ét is figyelembe véve - az alábbiak szerint kerül meghatározásra (valamennyi esetben bruttó, adólevonások nélküli kamatszázalék, illetve kamatmérték értendő): Az első kamatfizetés mértékének meghatározása: g + g p = a g a * d d t1 t1 d d 0 t 0. A további kamatfizetések mértékének meghatározása: g p = g a ahol: g a = g p = d 1 = d 0 = d t1= d t0 = éves kamat (kupon) a kamatfizetési gyakoriságnak megfelelő időarányos kamat az első kamatfizetés napja kibocsátás napja technikai kamatfizetési nap, amelyet úgy lehet megkapni, hogy az első kamatfizetés dátumából ki kell vonni egy kamatperiódust technikai kamatfizetési nap, amelyet úgy lehet megkapni, hogy az első kamatfizetés dátumából ki kell vonni kettő kamatperiódust 8
9 Éves kamat meghatározása (g a): Az éves kamat mértéke a kamatbázis és a kamatprémium értékének összegével egyenlő. A kamatbázis megegyezik - az első kamatperiódusra vonatkozó kamatbázis kivételével- a kamat megállapítás évét megelőző naptári évre vonatkozóan a Központi Statisztikai Hivatal által hivatalosan közzétett éves átlagos fogyasztói árindex-változás százalékos mértékével, azzal, hogy amennyiben ez az érték negatív lenne, akkor a kamatbázis 0%-kal, azaz nulla százalékkal egyenlő. Az első kamatperiódus esetében - értve ezalatt a február 22. napjától (ezt a napot is beleértve) július 29. napjáig (ezt a napot nem beleértve) terjedő időszakot - a kamatbázis megegyezik a kamat megállapítás évét megelőző év decembere és az azt megelőző év decembere közötti időszakra vonatkozóan a Központi Statisztikai Hivatal által hivatalosan közzétett fogyasztói árindex-változás százalékos mértékével, melynek mértéke 1,8% p.a., azaz évi egy egész nyolc tized százalék időarányos része (0,01%-ra kerekítve). A kamatprémium mértékének meghatározására a nyilvános ajánlattételben kerül sor. A Prémium Magyar Államkötvények kamatának megállapításával kapcsolatos feladatokat a nyilvános ajánlattételben előírt időben és módon az ÁKK Zrt. végzi. Törlesztés, visszaváltás A Prémium Magyar Államkötvényt a Kibocsátó lejárat előtt nem váltja vissza. A Prémium Magyar Államkötvény névértékének visszafizetése a lejáratkor egy összegben esedékes. Munkaszüneti napra eső kifizetések Amennyiben a Prémium Magyar Államkötvénnyel kapcsolatos bármilyen összeg (kamat, törlesztés (névérték)) kifizetésének esedékes napja Magyarországon nem munkanap, akkor - az ÁKK Zrt. eltérő rendelkezése hiányában - a kifizetés napja az azt következő munkanap. Erre az időre a befektetőt nem illeti meg további kamat, vagy bármilyen más összeg. Munkanapnak az a nap számít, amelyen a Magyar Államkincstár, illetve a magyarországi bankok / befektetési vállalkozások ügyfélfogadás céljából nyitva tartanak, valamint a KELER Zrt. és a Magyar Nemzeti Bank elszámolási napot tart. ADÓZÁS A Kibocsátó felhívja a jelen Ismertető olvasóit, hogy a jelen Ismertetőben szereplő adóügyi elszámolásra, vagy adóügyi következményre vonatkozó információk csak az érintett befektető egyedi körülményei alapján ítélhetők meg, valamint a jövőben változhatnak. Így különösen, de egyebeket nem korlátozva, a Prémium Magyar Államkötvény révén a befektető által szerzett jövedelem adókötelezettségére befolyással van a befektető személye (magánszemély vagy jogi személy), adóügyi illetősége (belföldi, vagy külföldi), a jövedelemszerzés jogcíme (pl.: kamatjövedelem, tartós befektetésből származó jövedelem, vagy ún. NYESZ-R számlán keletkezett összevonás alá eső egyéb jövedelem). Jogi személyek esetében az üzleti év eredményének részeként terheli adókötelezettség a Prémium Magyar Államkötvény révén a befektető által szerzett jövedelmet. A személyi jövedelemadóról szóló többször módosított évi CXVII. törvény (Szja tv.) hatálya alá tartozó befektető esetében a Forgalmazók kifizetőnek minősülnek, így a Prémium Magyar Államkötvényen alapuló kifizetésre tekintettel adólevonási, adóbevallási és adómegfizetési kötelezettségük állhat fenn. 9
10 Belföldi adóügyi illetőségű befektetők esetében a hatályos magyar jogszabályok alapján kerül megállapításra az adókötelezettség. Külföldi adóügyi illetőségű befektetők esetében az illetőség szerinti ország és Magyarország között érvényben lévő, a kettős adóztatás elkerülésére vonatkozó egyezmény szerint kerül megállapításra az adókötelezettség a befektető adóügyi illetőségi igazolása és szükség szerint az ún. haszonhúzói nyilatkozat alapján. Az Szja tv. alapján a Prémium Magyar Államkötvény, mint nyilvánosan forgalomba hozott és forgalmazott, a tőkepiacról szóló évi CXX. törvény szerint hitelviszonyt megtestesítő értékpapír alapján a magánszemélynek kamat címén kifizetett bevétel, illetve az átruházáskor, visszaváltáskor (lejáratkor) elért bevételből - függetlenül attól, hogy az miként oszlik meg nettó árfolyamérték és felhalmozott kamat vagy hozam címén elszámolt tételekre - az árfolyamnyereségre vonatkozó szabályok szerint megállapított rész kamatjövedelemnek minősül és adóköteles. A kamatjövedelem után az adó mértéke az Szja tv. jelen Ismertető kiadásának napján hatályos rendelkezése szerint 15% (tizenöt százalék). Az Szja tv. vonatkozó rendelkezései értelmében a Prémium Magyar Államkötvényből származó kamatjövedelem után az adót amennyiben a kamatjövedelem a) kifizetőtől (értve ez alatt a kifizető helyett a kamatjövedelmet kifizető/juttató hitelintézetet, befektetési szolgáltatót is) származik a megszerzés időpontjára a kifizető állapítja meg, vonja le, fizeti meg és vallja be, azzal, hogy jogszabályban meghatározott feltételek fennállása esetén a magánszemély az adóhatósági közreműködés nélkül elkészített bevallásában vagy önellenőrzéssel érvényesítheti az értékpapír megszerzésére fordított értéknek és az értékpapírhoz kapcsolódó járulékos költségnek azt a részét, amelyet a kifizető a jövedelem megállapításánál nem vett figyelembe; b) nem kifizetőtől származik a magánszemély az adóhatósági közreműködés nélkül elkészített bevallásában állapítja meg, és a bevallás benyújtására előírt határidőig fizeti meg, a vonatkozó adójogszabályok rendelkezéseinek figyelembevételével. A kamatjövedelem megszerzésének időpontja az érintett összeg átutalásának, postára adásának, vagy a befektető részére történő birtokba adásának napja. Az Szja tv. vonatkozó rendelkezései értelmében a Prémium Magyar Államkötvényből származó fentiek szerinti jövedelmet kamatjövedelemként nem kell figyelembe venni, amennyiben a Prémium Magyar Államkötvényből származó jövedelemre az Szja tv. külön rendelkezései szerinti tartós befektetésből származó jövedelmet kell megállapítani. Így tartós befektetési jövedelemnek (ún. lekötési hozamnak) minősülhet az Szja tv. vonatkozó rendelkezéseiben foglalt feltételek (így az Szja tv. szerinti tartós befektetési szerződés megkötése, adóhatóságnak történő bejelentése, stb.) és adókötelezettség mellett meghatározott pénzösszeg befektetési szolgáltatóval, illetőleg hitelintézettel megkötött tartós befektetési szerződéssel 3, illetve 5 éves lekötési időszakra - történő lekötése révén, a magánszemélyt a lekötés megszűnésekor, megszakításakor megillető bevételnek ideértve a befektetésben lévő pénzügyi eszköznek a lekötés megszűnésekor, megszakításakor irányadó szokásos piaci értékét is, de ide nem értve az árfolyamnyereségnek minősülő részt az említett rendelkezések szerint lekötött összeget meghaladó része. Az Szja tv. vonatkozó rendelkezései értelmében a tartós befektetéstől származó jövedelem után az adó mértéke a) nulla százalék az ötéves lekötési időszak utolsó napjára, 10
11 b) 10 százalék, ha a magánszemély ba) a lekötést nem hosszabbítja meg, a hároméves lekötési időszak utolsó napjára, bb) a lekötést a lekötött pénzösszegnek egy részére nem hosszabbítja meg, az e résszel arányos, a hároméves lekötési időszak utolsó napjára, bc) a lekötést a kétéves lekötési időszakban szakítja meg, a megszakítás napjára, c) 15 százalék, ha a magánszemély a lekötést az elhelyezést követően a hároméves lekötési időszak vége előtt szakítja meg, a megszakítás napjára. Kibocsátó felhívja a befektetők figyelmét, hogy a tartós befektetésből származó jövedelmet a magánszemély a hitelintézet vagy befektetési szolgáltató által kiállított igazolás alapján vallja be, állapítja meg az utána megfizetendő adót adóbevallásában, amelyet a bevallásra nyitva álló határidőig megfizet. Nem kell a tartós befektetésből származó jövedelmet bevallania a magánszemélynek, ha az adójának mértéke nulla százalék. Az adózás a vonatkozó, mindenkor hatályos adójogszabályoknak megfelelően történik. A Kibocsátó, illetőleg az ÁKK Zrt. javasolja a Prémium Magyar Államkötvény iránt érdeklődő befektetők részére, hogy forduljanak szakértőhöz abban a kérdésben, hogy a Prémium Magyar Államkötvény megvásárlásából, tulajdonlásából és átruházásából adódó következmények milyen módon érintik adózásukat. KÖZLEMÉNYEK Az ÁKK Zrt. a Prémium Magyar Államkötvények forgalomba hozatalával kapcsolatos közleményeket a saját honlapján (www.akk.hu és valamint az MNB által üzemeltett honlapon (www.kozzetetelek.hu) jelenteti meg. IRÁNYADÓ JOG, ELJÁRÓ BÍRÓSÁG A Prémium Magyar Államkötvények forgalomba hozatalának feltételeire Magyarország jogszabályai - különösen a kötvényről szóló 285/2001. (XII.26.) Korm. rendelet, a Tpt. valamint a Polgári Törvénykönyvről szóló évi V. törvény rendelkezései irányadóak. A Prémium Magyar Államkötvényből, mint értékpapírból származó jogviszonnyal kapcsolatos, a Kibocsátó, illetőleg az ÁKK Zrt. és a Prémium Magyar Államkötvény(ek) tulajdonosa(i) közötti jövőbeli jogvita rendes bírósági útra tartozik. 11
12 HATÁLY Jelen Ismertető február 21. napján lép hatályba, azzal, hogy rendelkezéseit Prémium Magyar Államkötvény elnevezésű, 2020/K sorozatszámú államkötvények tekintetében kell alkalmazni. Budapest, február 17. Mellékletek: 1. A jelű melléklet: A Forgalmazók listája 2. B jelű melléklet: Lebonyolítási rend KIBOCSÁTÓ a Magyar Állam, melynek nevében az államháztartásért felelős miniszter jár el. Az államháztartásért felelős miniszter e jogkörét az Államadósság Kezelő Központ Zártkörűen Működő Részvénytársaság (székhely: 1027 Budapest, Csalogány u ) útján látja el. 12
13 Az Ismertető A jelű melléklete A Forgalmazók listája CIB Bank Zrt. székhely: 1027 Budapest, Medve utca Concorde Értékpapír Zrt. székhely: 1123 Budapest, Alkotás u. 50. ERSTE Befektetési Zrt. székhely: 1138 Budapest, Népfürdő u Az Ismertető A/1. jelű melléklete EQUILOR Befektetési Zártkörűen Működő Részvénytársaság székhely: 1037 Budapest, Montevideo u. 2/c 3. emelet FHB Bank Zrt. székhely: 1082 Budapest, Üllői út 48. Gránit Bank Zrt. székhely: 1095 Budapest, Lechner Ödön fasor 8. Magyar Takarékszövetkezeti Bank Zrt. székhely: 1122 Budapest, Pethényi köz 10. (a takarékszövetkezetek) MKB Bank Zrt. székhely: 1056 Budapest, Váci utca 38. NHB Növekedési Hitel Bank Zártkörűen Működő Részvénytársaság székhely: 1088 Budapest, Rákóczi út 1-3. OTP Bank Nyrt. székhely: 1052 Budapest, Nádor u. 16. (az OTP Bank Nyrt. értékpapír forgalmazásra kijelölt fiókjai) Raiffeisen Bank Zrt. székhely: 1054 Budapest, Akadémia u. 6. UniCredit Bank Hungary Zrt. székhely: 1054 Budapest, Szabadság tér 5-6. (a UniCredit Bank Hungary Zrt. kijelölt fiókjai) Magyar Államkincstár székhely: 1054 Budapest Hold utca 4. (az A/2. jelű melléklet szerinti állampénztári irodák és értékesítési pontok) 13
14 Az Ismertető A/2. jelű melléklete A Magyar Államkincstár Állampénztári Irodái és jai Megyei Igazgatóság Állampénztári Iroda / Értékesítési pont Budapesti és Pest Megyei Igazgatóság Állampénztári Irodái Cím / Levelezési cím / Elérhetőség Kirendeltségek: 1027 Budapest, Csalogány u Budapest, Bartók Béla út Budapest, Váci út Budapest, Harrer Pál utca Budapest, Erzsébet tér Budapest, Baross utca Budapest, Pesti út Budapest, Üllői út Budakeszi, Dózsa György tér Dunakeszi, Fő út Érd, Budai út 24. II. emelet 2100 Gödöllő, Szabadság tér 6. I.em 2200 Monor, Kossuth Lajos utca Szentendre, Dózsa György út Szigetszentmiklós, Ifjúság tér Budapest, Pf: 554 Baranya Megyei Igazgatóság Állampénztári Irodái 7621 Pécs, Apáca u Mohács, Széchenyi tér Siklós, Kossuth tér Szigetvár, Deák Ferenc tér 16. I. em Pécs, Pf. 338 Bács-Kiskun Megyei Igazgatóság Állampénztári Irodái 6000 Kecskemét, Szabadság tér Kiskunfélegyháza, Petőfi tér Kiskunhalas, Hősök tere Baja, Szentháromság tér Kecskemét, Pf. 373 Békés Megyei Igazgatóság Állampénztári Irodái 5600 Békéscsaba, Dózsa Gy. u Orosháza, Szabadság tér Gyula, Karácsony János utca Békéscsaba, Pf. 120 Borsod-Abaúj-Zemplén Megyei Igazgatóság Állampénztári Irodái 3525 Miskolc, Hősök tere Mezőkövesd, Eötvös utca Sátoraljaújhely, Széchenyi tér Kazincbarcika, Fő tér Ózd, Gyár u Miskolc, Pf. 122 Csongrád Megyei Igazgatóság Állampénztári Irodái 6720 Szeged, Vár u
15 6900 Makó, Széchenyi tér Hódmezővásárhely, Kossuth tér Szeged, Pf. 491 Fejér Megyei Igazgatóság Állampénztári Irodái 8000 Székesfehérvár, Ősz u Dunaújváros, Városháza tér Gárdony, Szabadság út Székesfehérvár, Pf. 387 Győr-Moson-Sopron Megyei Igazgatóság Állampénztári Irodái 9022 Győr, Czuczor Gergely u Kapuvár, Fő tér Mosonmagyaróvár, Lucsony utca Sopron, Fő tér Győr, Pf. 569 Hajdú-Bihar Megyei Igazgatóság Állampénztári Irodái 4026 Debrecen, Hatvan u Hajdúszoboszló, Arany János utca Hajdúnánás, Bocskai utca Püspökladány, Bocskai utca Berettyóújfalu, Kossuth u Debrecen, Pf. 112 Heves Megyei Igazgatóság Állampénztári Irodái 3300 Eger, Eszterházy tér Hatvan, Grassalkovics út Gyöngyös, Páter Kiss Szaléz út Eger, Pf. 26 Jász-Nagykun-Szolnok Megyei Igazgatóság Állampénztári Irodái 5000 Szolnok, Magyar út Karcag, Kossuth tér 1. I. em Jászberény, Rákóczi út fsz Szolnok, Pf. 90 Komárom-Esztergom Megyei Igazgatóság Állampénztári Irodái 2800 Tatabánya, Fő tér Esztergom, Babits Mihály út Komárom, Arany János utca Tata, Ady Endre utca Tatabánya, Pf Nógrád Megyei Igazgatóság Állampénztári Irodái 3100 Salgótarján, Rákóczi út Balassagyarmat, Rákóczi fejedelem út Pásztó, Nagymező út Salgótarján, Pf. 42 Somogy Megyei Igazgatóság Állampénztári Irodái 7400 Kaposvár, Széchenyi tér 4. 15
16 Szabolcs-Szatmár-Bereg Megyei Igazgatóság Állampénztári Irodái 8600 Siófok, Koch Róbert utca Fonyód, Ady Endre utca Kaposvár, Pf Nyíregyháza, Széchenyi út 3/A Nyírbátor, Édesanyák útja Mátészalka, Kölcsey utca Kisvárda, Szent László út Nyíregyháza, Pf. 27 Tolna Megyei Igazgatóság Állampénztári Irodái 7100 Szekszárd, Augusz Imre u Paks, Rosthy utca Dombóvár, Szent István tér Szekszárd, Pf. 73 Vas Megyei Igazgatóság Állampénztári Irodái 9700 Szombathely, Széll Kálmán u Sárvár, Sársziget út Körmend, Szabadság tér Szentgotthárd, Deák Ferenc utca Szombathely, Pf. 70 Veszprém Megyei Igazgatóság Állampénztári Irodái 8200 Veszprém, Brusznyai Árpád utca Pápa, Fő u Várpalota, Gárdonyi Géza utca Ajka, Szabadság tér Veszprém, Pf Zala Megyei Igazgatóság Állampénztári Irodái 8900 Zalaegerszeg, Dísz tér Nagykanizsa, Csengery út Keszthely, Deák Ferenc utca Hévíz, Kossuth Lajos utca Zalaegerszeg, Pf
17 Az Ismertető B jelű melléklete A Prémium Magyar Államkötvények adagolt kibocsátás útján történő forgalomba hozatalának lebonyolítási rendje Érvényes: február 21. napjától Jelen lebonyolítási rend (a továbbiakban: Lebonyolítási rend) határozza meg a Magyar Állam (a továbbiakban: Kibocsátó) által kibocsátásra kerülő Prémium Magyar Államkötvények adagolt kibocsátás útján történő forgalomba hozatalának feltételeit és a kibocsátás során követendő általános eljárási szabályokat. Az adagolt kibocsátás lebonyolítása során valamennyi résztvevő köteles a hatályos jogszabályokat, különösen a tőkepiacról szóló évi CXX. törvény és a tisztességtelen piaci magatartás és a versenykorlátozás tilalmáról szóló évi LVII. törvény szabályait megtartani és az üzleti tisztesség és a verseny tisztaságának tiszteletben tartásával eljárni. 1. Általános rendelkezések 1.1. A Kibocsátó a Prémium Magyar Államkötvényt az Államadósság Kezelő Központ Zártkörűen Működő Részvénytársaság (a továbbiakban: ÁKK Zrt.) által meghirdetett adagolt kibocsátással hozza forgalomba A Magyar Állam a Prémium Magyar Államkötvény sorozatait dematerializált értékpapírként bocsátja ki és hozza forgalomba Az adagolt kibocsátás lebonyolításában részt vehetnek a Magyar Állam által forgalomba hozatalra kerülő Prémium Magyar Államkötvény elnevezésű állampapírok forgalomba hozatalával kapcsolatos forgalmazói feladatok ellátására az ÁKK Zrt-vel megbízási szerződést kötött forgalmazók (továbbiakban: Forgalmazók). A Forgalmazók vállalják, hogy az Ismertetőt mellékleteivel együtt az értékesítés helyén és a Forgalmazó honlapján, jól láthatóan az ügyfelek tájékoztatása céljából elhelyezik Az ÁKK Zrt. legkésőbb a forgalomba hozatali eljárás kezdőnapját megelőzően legalább 3 (három) munkanappal a saját honlapjain (www.akk.hu, és az MNB által üzemeltetett honlapon (www.kozzetetelek.hu) közzéteszi a Nyilvános ajánlattételt, amelyben többek között meghirdeti a forgalomba hozatalra kerülő Prémium Magyar Államkötvény sorozatszámát, ISIN-kódját, az adott sorozat forgalomba hozatalának feltételeit, ezen belül az értékesítés kezdő és várható zárási időpontját, az értékesítésre meghirdetett mennyiséget, az első kamatperiódusra vonatkozóan a kamat mértékét, a kamatfizetés és törlesztés feltételeit, valamint a lejárat napját A jelen Lebonyolítási rendben meghatározásra kerülő időpontok budapesti idő szerint értendők. 17
18 2. A forgalomba hozatali eljárás lebonyolítása 2.1. Vételi nyilatkozatok felvétele a befektetőktől A vételi nyilatkozat írásban, vagy más a Bszt. szerinti - tartós adathordozón rögzített vételi nyilatkozat megtételével és a Forgalmazók részére történő benyújtásával történik, az értékesítési időszak alatt Amennyiben a befektető a vételi nyilatkozatot a Forgalmazó részére az adott napon, a Forgalmazó vonatkozó üzletszabályzatában/szerződési feltételeiben meghatározott ügyfélfogadási rendje szerinti nyitvatartási/üzletkötési időben benyújtja, úgy a Prémium Magyar Államkötvény megvásárlásának elszámolása (az érintett Prémium Magyar Államkötvények tekintetében a befektető vételi nyilatkozatát felvevő Forgalmazó értékpapírszámlája javára történő jóváírása) a vételi nyilatkozatban megjelölt értéknapon, de legkorábban azon a munkanapon történik, amelyik munkanapon a vételi nyilatkozatra vonatkozó összesítés az ÁKK Zrt. részére benyújtásra kerül, feltéve, hogy az értékesítés egyéb előfeltételei is maradéktalanul rendelkezésre állnak. Ezen elszámolás tekintetében értéknapnak/munkanapnak az a hétfőtől-péntekig tartó időszakba eső - a Magyarországon mindenkor irányadó általános munkarendnek megfelelően munkanapnak minősülő - nap számít, amelyen a Magyar Államkincstár, illetve a magyarországi bankok/befektetési vállalkozások ügyfélfogadás céljából nyitva tartanak, valamint a KELER Zrt. és a Magyar Nemzeti Bank elszámolási napot tart Meghatalmazott útján történő vásárlás esetén az adott Forgalmazó vonatkozó üzletszabályzata/szerződési feltételei szerint kell eljárni, így a meghatalmazottnak közokiratba, vagy teljes bizonyító erejű magánokiratba foglalt meghatalmazással kell rendelkeznie, amelyben a befektető, mint meghatalmazó meghatalmazást ad arra, hogy a meghatalmazott a meghatalmazó nevében és javára Prémium Magyar Államkötvényt vásároljon. Írásban és meghatalmazott útján történő vásárlás esetén a meghatalmazás eredeti példányát csatolni kell a vételi nyilatkozathoz, míg egyéb módon és meghatalmazott útján történő vásárlás esetén a meghatalmazás fennállását vita esetén hitelt érdemlő módon igazolni kell. A jogszabályon, hatósági rendelkezésen, vagy létesítő okiraton alapuló képviselet útján történő vásárlás esetén az adott Forgalmazó vonatkozó üzletszabályzata/szerződési feltételei szerint kell eljárni, így a nonprofitnak nem minősülő gazdasági társaságok és a Tpt. 5. (1) bekezdés 60. pontja szerint intézményi befektetőnek minősülő szervezetek kivételével - devizabelföldi jogi személyt, illetve jogi személyiséggel nem rendelkező szervezetet az adott jogi személy, illetve szervezet létesítő okiratában rögzítettek szerinti, vagy a hatályos jogszabályokban meghatározott (törvényes) képviselő, vagy az adott Forgalmazó vonatkozó üzletszabályzata/szerződési feltételei szerint az ilyen képviselő által közokiratban vagy teljes bizonyító erejű magánokiratban meghatalmazott személy képviselheti. Természetes személy törvényes képviselője (szülő, gondnok, gyám) ezen minőségét tanúsító okmány szerint járhat el a képviselt személy érdekében Amennyiben a Forgalmazók által a Kibocsátó felé benyújtásra kerülő érvényes vételi nyilatkozatok összesítése során az összmennyiség meghaladja a nyilvános ajánlattételben meghirdetett mennyiséget, az ÁKK Zrt. az összesítés alapján dönt arról, hogy további mennyiséggel megemeli a nyilvános ajánlattételben meghirdetett mennyiséget vagy a nyilvános ajánlattételben meghirdetett mennyiség erejéig fogadja el a vételi nyilatkozatok összegét. 18
19 Amennyiben az ÁKK Zrt. a beérkező vételi nyilatkozatok összesítése alapján a nyilvános ajánlattételben meghirdetett mennyiség erejéig fogadja el a vételi nyilatkozatokat, úgy a Forgalmazók között az arányos elosztás elve alapján allokációt hajt végre. A befektetők közötti további allokációt a Forgalmazóknak kell elvégezniük ügyfeleik közötti elosztás és jóváírás tekintetében az arányos elosztás elve alapján az ÁKK Zrt. által visszaigazolt értékpapír-mennyiség erejéig. Allokáció esetén a Forgalmazók által felvett azon vételi nyilatkozatok, melyek értéknapja az allokációt követő időszakra esik, már nem kerülnek az ÁKK Zrt. által elfogadásra. Amennyiben allokációra kerül sor, úgy az ÁKK Zrt. az allokáció eredményéről a vételi nyilatkozatok összesítését tartalmazó napi jelentés beküldésének napján óráig bezárólag tájékoztatja a Forgalmazókat. 3. A pénzügyi teljesítés elszámolása, az értékpapírok jóváírása 3.1. A Forgalmazó az adott értéknapra vonatkozóan felvett vételi nyilatkozatok összesítését legkésőbb az értéknapon 9.30 óráig bezárólag köteles az ÁKK Zrt. részére benyújtani. Az összesítés benyújtását elsősorban üzenetben ( cím: amennyiben ez nem lehetséges, úgy vagy titkosított faxon (Faxszám: ) vagy személyesen kézbesítve az ÁKK Zrt. hivatalos helyiségében (1027 Budapest, Csalogány u V. em szoba) lehet megtenni. Vételi nyilatkozatok összesítésének ÁKK Zrt. felé történő benyújtása tekintetében munkanapnak az a hétfőtől-péntekig tartó időszakba eső - a Magyarországon mindenkor irányadó általános munkarendnek megfelelően munkanapnak minősülő - nap számít, amelyen a Magyar Államkincstár, illetve a magyarországi bankok/befektetési vállalkozások ügyfélfogadás céljából nyitva tartanak, valamint a KELER Zrt. és a Magyar Nemzeti Bank elszámolási napot tart Az értékesítési időszak alatt az adott Forgalmazó által megfelelően benyújtott, érvényes vételi nyilatkozato(ka)t megtestesítő összesítés az ÁKK Zrt. által - legfeljebb az értékesítésre meghirdetett mennyiség erejéig - automatikusan elfogadásra kerül. Az ÁKK Zrt-hez a Forgalmazók által eljutatott vételi nyilatkozatok összesítése szerinti, az adott értéknapra, mint elszámolási napra vonatkozóan elfogadott vételi nyilatkozatok elszámolása a KELER Zrt. Általános Üzletszabályzata és az ahhoz tartozó Eljárási rend alapján az elsődleges piaci ügyletekre vonatkozó szabályok szerint történik a Magyar Államkincstár kivételével. Ennek megfelelően a Forgalmazóknak, a Magyar Államkincstár kivételével, a Prémium Magyar Államkötvények fentiek szerint meghatározott vételára a pénzügyi teljesítés napján a Forgalmazók KELER Zrt-nél vezetett pénzforgalmi számláinak, illetve MNB-nél vezetett számlájának - fedezet-vizsgálatot követő - terhelésével és a kincstári egységes számla jóváírásával kerülnek elszámolásra, akként, hogy a vételi nyilatkozatok feldolgozása Forgalmazónként összevontan, egy ügyletben történik és a pénzforgalmi számlák terhelésével egyidejűleg a KELER Zrt. jóváírja a Prémium Magyar Államkötvényeket a Forgalmazók megfelelő számláin. 19
20 A Magyar Államkincstár a vételár teljesítését átutalással egyenlíti ki, amely során az elfogadott vételi nyilatkozatok pénzbeli ellenértékét az ÁKK Zrt. Magyar Államkincstárnál vezetett számú számlájára köteles átutalni az adott elszámolási napon. Az elfogadott vételi nyilatkozatok értékpapír mennyiségét az ÁKK Zrt. a Magyar Államkincstár KELER Zrt-nél vezetett értékpapír számlájára transzferálja át az ellenérték jóváírásának napján. Amennyiben a teljesítés a Forgalmazó pénzforgalmi számlájának fedezethiánya miatt az adott elszámolási napon nem történik meg, a nem teljesült tételeket - eredeti árfolyamon, késedelmi kamat nélkül - az ÁKK Zrt. és a késedelembe esett Forgalmazó az értéknapot követő 3 (három) munkanapig szerepelteti a KELER Zrt. elszámolási rendszerében. A teljesítés időpontjáról a KELER Zrt. számlakivonat útján értesíti az ÁKK Zrt-t, aki ennek figyelembe vételével megállapítja a késedelmi kamat összegét. A késedelmi kamat mértéke a Prémium Magyar Államkötvény aktuális kamata plusz 6 (hat) százalék. A késedelmi kamatot az ÁKK Zrt. által küldött értesítés alapján kell a Forgalmazóknak befizetniük a Magyar Államkincstárnál vezetett számú a Forint adóssággal kapcsolatos bevételek elnevezésű számlára Amennyiben a vételár teljes összege az esetleges késedelmi kamattal együtt - nem érkezik meg hiánytalanul a pénzügyi teljesítés határnapját követő 3 (három) munkanapon belül a jelen Lebonyolítási rend 3.2. szakaszában megjelölt számlára, az ÁKK Zrt. úgy tekinti, hogy a Forgalmazó, illetőleg annak ügyfele elállt az ügylettől. Az ÁKK Zrt. az elállás esetére a késedelmi kamattal növelt, meg nem fizetett ellenérték összege 10%-ának megfelelő összegű bánatpénzt köt ki, amely összeget a Forgalmazó 8 (nyolc) napon belül köteles befizetni az értesítésben megadott számlaszámra. Amennyiben ezen határidőn belül az esedékes összeg nem érkezik meg a megjelölt számlára, akkor az ÁKK Zrt. jogosult azt a Forgalmazó jutalékából levonni. A Forgalmazó fentiek szerinti nem, vagy késedelmes teljesítéséből eredő károkért és egyéb következményekért a Kibocsátó és az ÁKK Zrt. nem vállal felelősséget A Prémium Magyar Államkötvényeket vásárlók részére az értékpapírszámla igazolásokat az a Forgalmazó állítja ki, amelynél a vásárlást eredetileg teljesítették A jelen fejezetben foglalt határidők Forgalmazónak felróható be nem tartásából az ügyfeleknek okozott károkért és egyéb jogkövetkezményekért a Forgalmazó felel. ÁKK Zrt. 20